== Historie ==
Ordet "spinet" stammer sandsynligvis fra latin ''spina'' (torn), og må hentyde til knipsemekanismen ([[Springer (musikinstrument)|springer]]en) i cembalofamilien, hvor instrumenterne anvender et [[plekter|plektrum]] til at frembringe lyden. I Frankrig henviser ordet ''epinette'' ofte til enhver form for instrument i cembalofamilien langt op i det [[17. århundrede]], mens ''spinet'' i Flanderen henviser til et [[virginal]], hvor tastaturet er til venstre i modsætning til [[muselar]]et, hvor det er til højre på fronten af instrumentet. Generelt rager tastaturet ud fra kassen på et spinet, mens det er indlejret på et virginal.
Musik